Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: büntetõ ügyben — az eljárás felfüggesztése mellett — fordult az Alkotmánybírósághoz. A bíróság álláspontja szerint a büntetõeljárásról szóló 1973. évi I. törvény (a továbbiakban: Be.) 171. § (2) bekezdésének elsõ mondata sérti
Paragraph Index: 374

büntetõ ügyben — az eljárás felfüggesztése mellett — fordult az Alkotmánybírósághoz. A bíróság álláspontja szerint a büntetõeljárásról szóló 1973. évi I. törvény (a továbbiakban: Be.) 171. § (2) bekezdésének elsõ mondata sérti az Alkotmány 57. § (1) bekezdése által védett pártatlan bírósághoz való alkotmányos jogot. Felfüggesztõ végzésében a bíróság hivatkozott arra, hogy az Alkotmány X. és XI. fejezete egymástól még szerkezetileg is elkülönítve határozza meg a bíróság és az ügyészség feladatait. Az Alkotmány 50. § (1) bekezdése a bíróságok feladatává a bûncselekmények elkövetõinek megbüntetését, az 51. § (2) bekezdése az ügyészség feladatává a bíróság elõtt a vád képviseletét teszi. Ezzel összhangban a Be. 9. § (1) bekezdése rögzíti az eljárási feladatok megosztásának alapelvét, amely szerint a büntetõeljárásban a vád, a védelem és az ítélkezés egymástól elkülönül; míg a (2) bekezdés a bíróság vádhoz kötöttségét írja elõ. Ezzel szemben a Be. 171. § (2) bekezdés „elsõ mondata, de a bíróság álláspontja szerint az egész (2) bekezdés maga is” összemossa a vádhatóság és a bíróság feladatkörét, „a bíróságot kimozdítja abból az alkotmányos alaphelyzetébõl, amely azt tartalmazza, hogy a bíróság mintegy kívülállóként” döntsön a vádról. A bíróság a hivatkozott rendelkezés következtében az ügyésznek a vád kiterjesztésére való felhívásával maga is vádlóként lép fel, majd utóbb saját prekoncepcióját bírálja felül. Ennek folytán a támadott rendelkezés ellentétes a Be. fenti alapelvével és sérti az Alkotmányban biztosított pártatlan bírósághoz való jogot.

Source: https://magyarkozlony.hu/hivatalos-lapok/64936f3d691e8425e19739b93c705868ffad6419/dokumentumok/dd0e31d3f6cb1097e6954eb3e34c39269a4965ce/letoltes